Van olyan perc...
Van olyan perc, mikor szivünkben
Az élet lángja fellobog
Van olyan perc, mikor azt hisszük,
Hogy lehetünk még boldogok.
Szép asszonyarcok hosszú sorban
Reánk ragyognak, intenek,
Velünk vannak a csókban, borban
Ámor és Bacchus istenek.

De oly muló a mámor üdve,
Elszáll az ámitó remény,
Nem igér édes boldogságot
Miként a mámor éjjelén.
S míg ránk tolul a végzet átka,
Amely lelkünkre visszajár, ─
Szívünk olyan, olyan üres lesz,
Mint a mámort adó pohár.

Versek
Ady Endre
 Magyar irodalom 1905-től 1919-ig